open-index/open-wikipedia-markdown huggingface dataset:
Ρούλα Χριστοπούλου

Η **Ρούλα (Σταυρούλα) Χριστοπούλου** (Αθήνα, 16 Δεκεμβρίου 1957) είναι Ελληνίδα ηθοποιός και τραγουδίστρια.

## Σύντομο βιογραφικό
Γεννήθηκε στην Αθήνα. Μόλις τέλειωσε το γυμνάσιο, σπούδασε υποκριτική στη Σχολή του Εθνικού Θεάτρου και μουσική στο Ωδείο Αθηνών. Το 1971 πήρε μέρος στις ταινίεςΕκείνο το καλοκαίρι και Εσχάτη Προδοσία και έβγαλε και το δίσκο Η Ρούλα και η οικογένειά της περπατούν στο δάσος σε συνεργασία με το συνθέτη Γιώργο Χατζηνάσιο. Το 1973 έβγαλε έναν ακόμα δίσκο ο οποίος είχε τίτλο Το ημερολόγιο της Ρούλας με τον ίδιο συνθέτη. Επίσης ερμήνευσε 4 τραγούδια σε δίσκους 45 στρτοφών(Ο μαύρος μου ο γάτος, Μια κουκλίτσα τόση δα, Το πρώτο μου πάρτι και Ιβάν Μπόρις κι εγώ) πάλι σε μουσική Γιώργου Χατζηνάσιου. Το 1976 έλαβε μέρος στο Φεστιβάλ Τραγουδιού της Θεσσαλονίκης με το τραγούδι *Πες μου μπαμπά μου*, μια δημιουργία των Γ. Ψιμόπουλου και Νίκο Ελληναίου. Στη σκηνή αλλά και στα φωνητικά τη συνόδευε ο Νίκος Ελληναίος. Παντρεύτηκε τον Έλληνα διεθνή ποδοσφαιριστή και προπονητή Γιάννη Κυράστα (25 Οκτωβρίου 1952 - 1η Απριλίου 2004)

## Παραπομπές

Κατηγορία:Ελληνίδες τραγουδίστριες
Κατηγορία:Ελληνίδες ηθοποιοί κινηματογράφου
Κατηγορία:Απόφοιτοι του Ωδείου Αθηνών
Κατηγορία:Απόφοιτοι της Δραματικής Σχολής του Εθνικού Θεάτρου
TVP1

Το **TVP1** (Το πρώτο τηλεοπτικό κανάλι της Πολωνίας) ιδρύθηκε στις 25 Οκτώβρη του 1952 ως TVP (Telewizja Polska SA) και την 1η Σεπτεμβρίου 1958 δημιούργησε μια σειρά από περιφερειακά κανάλια στο Ουούτς, το Κατοβίτσε και τη Βαρσοβία μεταδίδει και παραμένει ένα από τα πιο δημοφιλή σήμερα.
## Ιστορικό TVP

### Χρονοδιάγραμμα
Το κανάλι άρχισε να εκπέμπει στις 25 Οκτωβρίου 1952. Οι πρώτες προσπάθειες για αναμετάδοση ξεκίνησαν το 1937 αλλά με την γερμανική εισβολή του Σεπτεμβρίου 1939 όλη η πρόοδος κατέρρευσε. Τότε σχεδιαζόταν η μετάβαση στις τακτικές τηλεοπτικές μεταδόσεις το 1940. Όταν ξεκίνησε εκ νέου η προσπάθεια ενός δημόσιου ιδρύματος τηλεόρασης η ΛΔ Πολωνίας σύστησε την POLSKA TELEWISJA SA και το πρώτο κανάλι με ονομασία TVP (10/1953-10/1970 και 6/1976-2/1992) TVP1 (10/1970-6/1976 και 2/1992-σήμερα) ενώ χρησιμοποιήθηκε και το TP1(2/1992) Την 1η Ιανουαρίου 1958 δημιουργήθηκε το Dziennik Telewizja , αντικαθιστώντας το Ειδήσεις της Ημέρας του 1956. Το 1989, η Dziennik TV αντικαταστάθηκε από την τηλεόραση TVP1. Συγχρόνως το Τηλεθέατρο που μεταδόθηκε το 1953 ήταν ένα σημαντικό , πολιτιστικής σημασίας, εγχείρημα. Από τη δεκαετία του 1960, το κανάλι επένδυσε στον πολιτισμό και την ψυχαγωγία (κάνοντας πρεμιέρα το Μεγάλο Παιχνίδι).

### Εκπομπή προγραμμάτων σε υψηλή ευκρίνεια
Την 1η Ιουνίου 2012 άρχισε η επίσημη εκπομπή HD σήματος αρχικά από το TVP1HD και αργότερα σε όλα τα κανάλια
## Επίσημη ιστοσελίδα
* 

Κατηγορία:Πολωνικοί τηλεοπτικοί σταθμοί
TVP2

Το **TVP2** (*TVP Dwa*, ελλην. «Πρόγραμμα δύο») είναι δημόσιο τηλεοπτικό κανάλι που μεταδίδεται από την πολωνική ραδιοτηλεοτική δημόσια εταιρία της Πολωνίας, την Telewizja Polska. Περιλαμβάνει όλα τα είδη ψυχαγωγίας με ντοκιμαντέρ, ιστορικά θέματα, talk-shows, παιχνίδια, αν και επικεντρώνεται στην ψυχαγωγία υπάρχουν επίσης προγράμματα όπως κωμωδίες, καμπαρέ και θεματικές εκπομπές.

## TVP2HD
Για την καλύτερη δυνατή εξυπηρέτηση,υπάρχει κανάλι υψηλής ευκρίνειας το ***TVP2HD*** για να προσφέρει στους τηλεθεατές τα προγράμματα του καναλιού με καλύτερη εικόνα και ήχο.


Αρχείο:538px-TVP2_HD_logo.svg


## Επίσημη ιστοσελίδα
* 

Κατηγορία:Πολωνικοί τηλεοπτικοί σταθμοί
TVP HD

Το κανάλι **TVP HD** είναι μια ειδική έκδοση της ποιότητας εικόνας και ήχου σε υψηλή ευκρίνεια της εταιρίας Telewizja Polska. Το κανάλι είναι διαθέσιμο στη Βαρσοβία, στο Πόζναν, στην Ζιελόνα Γκούρα, στην Κρακοβία, και στο Κρόσνο από τις 6 μέχρι τις  25 Αυγούστου του 2008. Η μετάδοση γίνεται με εικόνα 1080i και με κωδικοποίηση MPEG4 / H.264. Επίσης μεταδίδεται και δορυφορικά από τον Astra 1KR στις 19.2° ανατολικά.

## Επίσημη ιστοσελίδα
* 

Κατηγορία:Πολωνικοί τηλεοπτικοί σταθμοί
Μιχάλης Κοΐδης

Ο **Μιχάλης Κοΐδης** ήταν Έλληνας ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1946 ως το 1951.

## Βιογραφία
Ο Κοΐδης μετακόμισε στην Θεσσαλονίκη από την Φλώρινα, μαζί με την οικογένεια του σε ηλικία δεκαπέντε ετών, λόγω του εμφυλίου πολέμου. Έκανε την πρώτη του εμφάνιση με την φανέλα των "κίτρινων" την σεζόν 1948-49, παίζοντας ως βασικός στο μεγαλύτερο μέρος των αγώνων του Άρη, αγωνιζόμενος ως δεξί εξτρέμ.

Στην πρώτη του χρονιά με τον Άρη πέτυχε δύο τέρματα και κατακτώντας το πρωτάθλημα Θεσσαλονίκης, συμμετείχε στην τελική φάση του πανελλήνιου πρωταθλήματος, όπου οι "κίτρινοι" κατέλαβαν την τρίτη θέση.

Το 1949-50, ο Άρης διακρίθηκε στην διοργάνωση του κυπέλλου Ελλάδας, με τον Κοΐδη να σκοράρει και να δημιουργεί ένα ακόμη τέρμα στον προημιτελικό εναντίον του ΠΑΟΚ στις 19 Μαρτίου 1950, ο οποίος έληξε ισόπαλος με 3-3, ενώ στον επαναληπτικό τραυματίστηκε χάνοντας το υπόλοιπο της σεζόν. Οι "κίτρινοι" έφθασαν μέχρι τον τελικό, όπου ηττήθηκαν από την ΑΕΚ.

Την επόμενη σεζόν, έπαιξε μόνο στο πρώτο ματς εναντίον του Μέγα Αλέξανδρου, όπου ο Άρης κέρδισε με 3-1, με τον Κοΐδη να πετυχαίνει το τελευταίο του γκολ με την φανέλα των "κίτρινων".

Μετά το τέλος του πολέμου, επέστρεψε στην Φλώρινα, συνεχίζοντας την ποδοσφαιρική του καριέρα στο τοπικό πρωτάθλημα. Πέθανε μέσα στο γήπεδο, ενώ τελούσε προπονητής τοπικής ομάδας.

## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Κοΐδης Μιχάλης | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Ντέιβιντ Ράμσεϊ

** Ο Ντέιβιντ Ράμσεϊ ** (γεννήθηκε 17 Νοεμβρίου, το  1971) είναι Αμερικάνος ηθοποιός, ευρέως γνωστός για τους ρόλους του στο Showtime στην τηλεοπτική σειρά *[[Dexter]]* ως Anton Briggs, στην ταινία *Mother and Child* και στην τηλεοπτική σειρά *Arrow* ως Τζον Ντιγκλ.

## Καριέρα
Ο Ράμσεϊ γεννήθηκε στο Ντιτρόιτ του Μίσιγκαν. Από 1997 έως το 1998, εμφανίστηκε στην κωμική σειρά του UPN *Good News*, πρωταγωνιστώντας ως πάστορας David Randolph. Το 2000, πρωταγωνίστησε ως Μοχάμεντ Άλι στο τηλεοπτικό κανάλι Fox στην τηλεοπτική ταινία *Ali: An American Hero*. Αργότερα εκείνο το έτος, εμφανίστηκε στο *Pay It Forward* ξεκινώντας έναν επαναλαμβανόμενο ρόλο στο *For Your Love*. Επίσης, έχει υποδυθεί επαναλαμβανόμενους ρόλους σε  *[[All of Us]]*, *[[The West Wing]]*, **, *[[Ghost Whisperer]]*, *Wildfire* και *[[Hollywood Residential]]*. Το 2008 με 2009, εμφανίστηκε σε 17 επεισόδια στο  *[[Dexter]]*. Επιπλέον, εμφανίστηκε στο *[[Grey's Anatomy]]* το 2010.

Ο Ράμσεϊ εμφανίστηκε στην δραματική σειρά  *Outlaw* το 2010, και το 2012 εντάχθηκε στο κύριο καστ της τηλεοπτικής σειράς *Arrow* ως John Diggle.

## Φιλμογραφία

## Παραπομπές


## Εξωτερικοί Σύνδεσμοι

* 
* 
* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί πυγμάχοι
Νοβοτσερκάσκ

Το **Νοβοτσερκάσσκ** (ρωσικά:*Новочеркасск*) είναι μια πόλη στη νοτιοδυτική Ρωσία.

## Πληροφορίες
Το Νοβοτσερκάσσκ βρίσκεται στην νοτιοδυτική Ρωσία, και έχει πληθυσμό 168.746 σύμφωνα με την απογραφή του 2010. Βρίσκεται στο Όμπλαστ του Ροστόφ, και λίγο ανατολικότερα από το Ροστόφ επί του Ντον και χωρίζεται από την μικρή πόλη Κοτουνόκ από τον ποταμό Τουσλόφ. Στην πόλη αυτή εκτελέστηκε σε θάνατο στις 14 Φεβρουαρίου 1994 ο Αντρέι Τσικατίλο, που είχε σκοτώσει αρκετούς ανθρώπους στην περιφέρεια Ροστόφ.

## Παραπομπές


Κατηγορία:Πόλεις του Όμπλαστ του Ροστόφ
ORF 1

Το **ORF 1** είναι ένα αυστριακό τηλεοπτικό κανάλι. Ήταν το πρώτο τηλεοπτικό κανάλι στην Αυστρία, ξεκίνησε το 1955.

Το ORF 1 είναι ένα από τα τέσσερα δημόσια τηλεοπτικά κανάλια στην Αυστρία. Το ORF 1 περιέχει εκπομπές, τηλεοπτικές σειρές και ταινίες, ενώ το ORF 2 εστιάζει στα πολιτιστικά προγράμματα,στον προγραμματισμό και την  πληροφόρηση.Το ORF Sport Plus είναι το αθλητικό κανάλι, αλλά, το ORF 1 μεταδίδει επίσης ποδοσφαιρικούς αγώνες και άλλα σημαντικά αθλητικά γεγονότα.

## Πρόγραμμα
Το ORF 1 προβάλλει κυρίως ταινίες και επεισόδια από σειρές. Το πρωί υπάρχει πρόγραμμα για παιδιά που ονομάζεται Okidoki. Τα δημοφιλή αθλήματα όπως το σκι, Formula One και το ποδόσφαιρο προβάλλονται επίσης στο σταθμό. Το ORF 1 μεταδίδει ειδησεογραφικό πρόγραμμα όπως το *Zeit im Bild* (Οι στιγμές σε εικόνες) και το Περιοδικό στο σταθμό ORF 2. Μέχρι τις εννιά του Απριλίου του 2007, *Zeit im Bild* παρουσιάστηκε στο σταθμό ORF 1 και ORF 2 ταυτόχρονα στις 7:30 μ.μ. Στη συνέχεια άρχισαν να δείχνουν μια καθημερινή σαπουνόπερα διάρκειας οκτώ ωρών, αλλά την 1η Ιουλίου 2007, αντικαταστάθηκε από τον *Malcolm in the Midle* (το οποίο έχει αντικατασταθεί από *Two And A Half Men*) λόγω των χαμηλών εκτιμήσεων. Εκτός από αυτό, υπάρχουν προγράμματα ειδήσεων αρκετών λεπτών σε διάφορες χρονικές στιγμές κατά τη διάρκεια της ημέρας, με το όνομα *ZIB Flash*. Μετά από 20:00, το πρόγραμμα ειδήσεων, που ονομάζεται *ZIB 20*, μεταδίδεται τώρα το οποίο αντικατέστησε το *Newsflash*.

## Υψηλή ευκρίνεια
Στις 28 Ιανουαρίου, 2008, η ORF άρχισε υπηρεσίες υψηλής ευκρίνειας. Η πρώτη εκπομπή ήταν ένας αγώνας σκι ονομάζεται The Nightrace in Schladming. Μια ξεχωριστή εκδήλωση HDTV, εισάγοντας την τεχνολογία HD, είχε προγραμματιστεί σε όλους τους περιφερειακούς σταθμούς ORF αμέσως μετά. Ο τεχνολογικός συνεργάτης για τις παραγωγές HD είναι Telekom Austria.

**Προγραμματισμός**

Αντίθετα με τις αρχικές προσδοκίες, τα μικρά αθλητικά γεγονότα μεταδίδονται σε HD μετά το Euro 2008. Η έξοδος του HD της ORF 1 HD περιορίζεται σε αμερικανικές τηλεοπτικές σειρές όπως το , House M.D., Grey's Anatomy και Desperate Housewives. Σημειώστε ότι Desperate Housewives και Grey 's Anatomy μεταδίδονται στα αγγλικά και στα γερμανικά. Επίσης, οι περισσότερες ταινίες το βράδυ της Κυριακής που μεταδίδονται σε HD.

## Γονική καθοδήγηση
ORF abridges κάποιες ταινίες λόγω των κανόνων προστασίας του παιδιού, αλλά λιγότερο συχνά από ότι η γερμανική σταθμούς. ORF προσδιορίζει τα προγράμματά της με τα αρχικά: X (δεν είναι κατάλληλο για παιδιά? Parential καθοδήγηση συνιστάται), Ο (μόνο για ενήλικες), ή χωρίς την αρχική. Το σύμβολο K + (συνιστάται για παιδιά) εμφανίζεται μόνο το teletext.

## Επίσημη ιστοσελίδα
* 

Κατηγορία:Αυστριακοί τηλεοπτικοί σταθμοί
Λουλζίμ Μπάσα

Ο **Λουλζίμ Μπάσα** () είναι Αλβανός πολιτικός και δικηγόρος ο οποίος υπηρέτησε ως πρόεδρος του Δημοκρατικού Κόμματος της Αλβανίας και αρχηγός της αξιωματικής αντιπολίτευσης από το 2013 έως το 2022. Επίσης υπηρέτησε ως Δήμαρχος Τιράνων από το 2011 έως το 2015.

Ο Μπάσα εξελέγη πρόεδρος του Δημοκρατικού Κόμματος της Αλβανίας τον Ιούλιο του 2013 μετά την εκλογική ήττα του Δημοκρατικού Κόμματος που τους έστειλε στην αντιπολίτευση. Στις βουλευτικές εκλογές του 2021, έγινε ο πρώτος ηγέτης της αντιπολίτευσης στην αλβανική ιστορία που έχασε δύο γενικές εκλογές στη σειρά, αν και ο Μπάσα ισχυρίστηκε ότι οι απώλειες προήλθαν ως αποτέλεσμα σημαντικής εκλογικής παρέμβασης του κυβερνώντος Σοσιαλιστικού Κόμματος.

Με περισσότερα από 8 χρόνια στο τιμόνι του Δημοκρατικού Κόμματος της Αλβανίας, ο Λουλζίμ Μπάσα είναι ο δεύτερος μακροβιότερος πρόεδρος του κόμματος μετά τον Σαλί Μπερίσα, ο οποίος ήταν επικεφαλής για συνολικά 23 χρόνια. . Ο Μπάσα έχει διατελέσει δύο φορές βουλευτής, την περίοδο 2005-2009 εκπροσωπώντας τα Τίρανα και την περίοδο 2009-2011 εκπροσωπώντας το Ελμπασάν. Ήταν υπουργός εξωτερικών της Αλβανίας την περίοδο 2007-2009 και υπουργός εσωτερικών την περίοδο 2009-2011, στην κυβέρνηση Σαλί Μπερίσα.

## Παραπομπές


Κατηγορία:Αλβανοί πολιτικοί
Κατηγορία:Υπουργοί εξωτερικών
Κατηγορία:Δήμαρχοι
Ανδρέας Β. Γεωργιάδης

Ο **Ανδρέας Β. Γεωργιάδης**, γνωστός και ως ο **Κρης** (Νοέμβριος 1892 - 11 Αυγούστου 1981) ήταν Έλληνας ζωγράφος και ομότιμος καθηγητής της Ανωτάτης Σχολής Καλών Τεχνών, όπου δίδαξε από το 1947 έως το 1961.

## Βιογραφία
Γεννήθηκε στα Χανιά και το 1912 πήγε στην Αθήνα, όπου σπούδασε στη Σχολή Καλών Τεχνών. Όταν ξέσπασαν οι Βαλκανικοί Πόλεμοι κατατάχθηκε και πολέμησε στη Μακεδονία και στην Ήπειρο όπου τραυματίστηκε με αποτέλεσμα να χάσει το ένα του μάτι. Για τη δράση του στο μέτωπο των μαχών τιμήθηκε με μετάλλιο. Το 1916 επέστρεψε στην πρωτεύουσα, συνεχίζοντας τις σπουδές του στο πλευρό μεγάλων δασκάλων, όπως ο Γεώργιος Ροϊλός και ο Γεώργιος Ιακωβίδης. 

Με υποτροφία σπούδασε και στη Γαλλία και μετά στην Ισπανία, στο Βέλγιο και στη Γερμανία. Έλαβε μέρος σε ατομικές εκθέσεις στην Ελλάδα και στο εξωτερικό.Τιμήθηκε με το πρώτο βραβείο του πανελλήνιου διαγωνισμού ζωγραφικής για το έργο του "Έξοδος Μεσολογγίου" (1922), με το Αβερώφειο βραβείο του ΕΜΠ (1924), το Βόλτειο Α΄Βραβείο του Πανεπιστημίου Αθηνών (1928) και με το βραβείο της Πανελλήνιας Έκθεσης Ζωγραφικής (1937). Το 1937 συμμετείχε μαζί με καλλιτέχνες όπως ο Απόστολος Γεραλής, ο Γεώργιος Προκοπίου και ο Σπυρίδων Βικάτος στην κίνηση των *Ακαδημαϊκών ζωγράφων* και μεταπολεμικά υπήρξε ένα από πιο δραστήρια στελέχη του Καλλιτεχνικού Επιμελητηρίου Ελλάδος. 

Το 1947 εξελέγη καθηγητής στην ΑΣΚΤ. Μεταξύ των μαθητών του συγκαταλέγονται καλλιτέχνες όπως ο Σπύρος Βασιλείου, ο Ράλλης Κοψίδης, ο Δημήτρης Περδικίδης, ο Πάρις Πρέκας, ο Κωνσταντίνος Κοντογιάννης και η Χρύσα Ρωμανού. Συνήθιζε να υπογράφει τα έργα του με το όνομα "Κρης". Πέθανε στην Αθήνα το 1981.

## Παραπομπές


## Εξωτερίκοι σύνδεσμοι
*Ανδρέας Γεωργιάδης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες ζωγράφοι του 19ου αιώνα
Κατηγορία:Έλληνες ζωγράφοι του 20ού αιώνα
TVP Polonia

Το διεθνές κανάλι **TVP Polonia** (επίσης γνωστό ως TV Polonia, Telewizja Polonia ή Telewizja Polska Polonia) είναι το διεθνές κανάλι της Telewizja Polska (TVP). Το κανάλι συγχρηματοδοτείται από την TVP και το πολωνικό Υπουργείο Εξωτερικών και μεταδίδεται από την έδρα του φορέα στη Βαρσοβία. Η TVP Polonia απευθύνεται κυρίως στους Πολωνού] έξω από την Πολωνία, και μεταδίδει πολλά προγράμματα, πέραν των ειδήσεων.

## Επίσημη ιστοσελίδα
*

Κατηγορία:Πολωνικοί τηλεοπτικοί σταθμοί
Ντιέγκο Κόστα

Ο **Ντιέγκο ντα Σίλβα Κόστα** (πορτογαλικά: *Diego da Silva Costa*, 7 Οκτωβρίου 1988) είναι πολιτογραφημένος Ισπανός ποδοσφαιριστής με καταγωγή απο τη Βραζιλία, ο οποίος αγωνίζεται ως επιθετικός για τη Μποταφόγκο. 

Ο Κόστα γεννήθηκε στη Βραζιλία και πολιτογράφηκε ως Ισπανός μετά από εφτά χρόνια δράσης στο ισπανικό πρωτάθλημα. Παρά το γεγονός ότι αναγνωρίστηκε ως ταλαντούχος επιθετικός, ο Κόστα έλαβε κριτική για αντιαθλητική συμπεριφορά κατά των αντιπάλων του.

Ξεκίνησε την καριέρα του στη Μπράγκα και στην ΦΚ Πεναφιέλ στην Πορτογαλία και μετεγράφη στην Ατλέτικο Μαδρίτης το 2007. Δόθηκε ως δανεικός στη Μπράγκα, στη Θέλτα Βίγο και στην Αλμπαθέτε Μπαλομπιέ, ενώ το 2009 μετεγράφη στην Ρεάλ Βαγιαδολίδ. Την επόμενη χρονιά επέστρεψε στην Ατλέτικο Μαδρίτης και έπαιζε βασικό ρόλο στην επιθετική γραμμή της ομάδας, πετυχαίνοντας 27 τέρματα στο πρωτάθλημα Ισπανίας 2013–14 που κατέκτησε η Ατλέτικο. Το 2014 μετεγράφη στην Τσέλσι για το ποσό των 32 εκατομμυρίων λιρών. Πέτυχε 21 τέρματα στην πρώτη του χρονιά στην Αγγλία, κερδίζοντας την Πρέμιερ Λιγκ και το Λιγκ Καπ. Το 2018 επέστρεψε στην Ατλέτικο Μαδρίτης και το 2021 συνέχισε την καριέρα του στην βραζιλιάνικη Ατλέτικο Μινέιρο. Στις 12 Σεπτεμβρίου 2022 επέστρεψε στην Πρέμιερ Λιγκ όταν και ανακοινώθηκε από την Γουλβς. Στις 13 Αυγούστου 2023 επέστρεψε στην Σέριε Α και ανακοινώθηκε από την βραζιλιάνικη Μποταφόγκο.

Ως διεθνής, ο Κόστα εκπροσώπησε την εθνική Βραζιλίας το 2013, αλλά αργότερα αποφάσισε να αγωνιστεί για την Ισπανία, καθώς έλαβε ισπανική υπηκοότητα τον Σεπτέμβριο του 2013. Έκανε το ντεμπούτο του για την εθνική Ισπανίας τον Μάρτιο του 2014 και συμπεριλήφθη στη σύνθεση της εθνικής για το Παγκόσμιο Κύπελλο Ποδοσφαίρου 2014.

## Παραπομπές



## Εξωτερικοί σύνδεσμοι

*
*Σελίδα του ποδοσφαιριστή στην επίσημη ιστοσελίδα της Τσέλσι
*

Κατηγορία:Ισπανοί ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Επιθετικοί ποδοσφαιριστές
Κατηγορία:Πολιτογραφημένοι πολίτες της Ισπανίας
Κατηγορία:Ποδοσφαιριστές που έχουν αγωνιστεί σε δύο εθνικές ομάδες ανδρών ή περισσότερες
Μάριον Σίβα

**Μάριον Σίβα** (Μυτιλήνη, 1939 - Αθήνα, 15 Αυγούστου 1981) ήταν το καλλιτεχνικό ψευδώνυμο της Ζαχαρούλας Μπούρμπουλα, Ελληνίδας τραγουδίστριας και ηθοποιού.

## Βιογραφία
To 1962 αναδείχθηκε νικήτρια στο διαγωνισμό τραγουδιού του Δήμου Αθηναίων, με το τραγούδι του Τάκη Μωράκη "Αθήνα, άνθρωποι και θεοί". Ακολούθησε η συμμετοχή της στο Φεστιβάλ Τραγουδιού Θεσσαλονίκης.
 
Συνεργάστηκε με πολλά διάσημα ονόματα της εποχής της, όπως την Καίτη Μπελίντα, τον Γιώργο Οικονομίδη (ο οποίος την ανακάλυψε στη Θεσσαλονίκη) και τη Μαρινέλλα.

Εξαιτίας κάποιου άτυχου έρωτα έφυγε από την Ελλάδα και εγκαταστάθηκε στην Αμερική τη δεκαετία του 1970.

Στα τραγούδια που ερμήνευσε, συμπεριλαμβάνονται τα "Αν δεις στον ύπνο σου ερημιά" (ντουέτο με το Σταύρο Κουγιουμτζή), "Όταν ήμουνα παιδί", "Έρχεσαι και φεύγεις", "Η Κυριακή", "Το γαϊδουράκι", "Έχω απόψε ραντεβού" και άλλα.

## Θάνατος
Αυτοκτόνησε πέφτοντας από το μπαλκόνι του σπιτιού της στην Αθήνα, στις 15 Αυγούστου 1981. Ήταν παντρεμένη με έναν Ελληνοαμερικανό. Η κηδεία της έγινε στις 17 Αυγούστου στο νεκροταφείο του Κόκκινου Μύλου.

## Φιλμογραφία

## Εξωτερικοί σύνδεσμοι
*Δισκογραφία στο discogs.com.

## Παραπομπές


Κατηγορία:Ελληνίδες τραγουδίστριες
Κατηγορία:Ελληνίδες ηθοποιοί κινηματογράφου
Κατηγορία:Αυτόχειρες καλλιτέχνες
Σταύρος Κατράκης

Ο **Σταύρος Δ. Κατράκης** (1901 - 20 Μαΐου 1988) ήταν Έλληνας μεταλλειολόγος και (από το 1960) τακτικός καθηγητής στο Εθνικό Μετσόβειο Πολυτεχνείο. Το 1965 δημοσίευσε μελέτη για τους υδρογονάνθρακες στην Ελλάδα. 

Σπούδασε στην Ανωτάτη Μεταλλευτική Σχολή του Σεντ Ετιέν, στη Γαλλία και έγινε διπλωματούχος μεταλλειολόγος και πολιτικός μηχανικός μεταλλείων. Εκτός από το ΕΜΠ, του οποίου ήταν αρχικά υφηγητής και στη συνέχεια τακτικός καθηγητής, δίδαξε επίσης στη Σχολή Εθνικής Αμύνης.

Η ομάδα του καθηγητή κατέγραψε τα ορυκτά και μεταλλεύματα του ελλαδικού χώρου.  Έγραψε έργα, όπως "Ορυκτός Πλούτος και Οικονομική Ανάπτυξις της Χώρας" (Αθήνα 1965).
## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Μέλη Εθνικού Μετσόβιου Πολυτεχνείου
Κατηγορία:Έλληνες γεωλόγοι
Κατηγορία:Έλληνες μεταλλειολόγοι
Νίκος Παπάς (ποδοσφαιριστής)

Ο **Νίκος Παπάς** ήταν Έλληνας ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1948 ως το 1954.

## Βιογραφία
Ο Παπάς έπαιξε στην πρώτη ομάδα των "κίτρινων" για πρώτη φορά στις 20 Φεβρουαρίου 1949, όταν ο Άρης ηττήθηκε με 2-0 από τον Ηρακλή. Την ίδια σεζόν, συμμετείχε στον τελευταίο αγώνα της τελικής φάσης του πρωταθλήματος Ελλάδας εναντίον του Παναθηναϊκού, όπου ο Άρης αγωνίστηκε, κατά κύριο λόγο, με αναπληρωματικούς ποδοσφαιριστές, διαμαρτυρόμενος για την διαιτησία του αγώνα με τους "πράσινους" στην Αθήνα.

Διακρίθηκε ιδιαίτερα την σεζόν 1951-52, όταν αγωνίστηκε σε όλους τους αγώνες του πρωταθλήματος Θεσσαλονίκης, πετυχαίνοντας το νικητήριο τέρμα κατά του Μακεδονικού στις 28 Νοεμβρίου 1951 και κλείνοντας το σκορ στην συντριπτική νίκη του Άρη κατά του ΠΑΟΚ με 1-5. Την ίδια χρονιά, σκόραρε το μοναδικό γκολ της αναμέτρησης με τον "δικέφαλο του Βορρά" για την φάση των '16 του κυπέλλου Ελλάδας, όπου οι "κίτρινοι" αποκλείστηκαν στην προημιτελική φάση από την Δόξα Δράμας.

Συμμετείχε στην βαριά ήττα του Άρη με 1-11 από την Ραπίντ Βιέννης σε φιλικό αγώνα που πραγματοποιήθηκε στην Θεσσαλονίκη στις 20 Ιανουαρίου 1952 και κέρδισε το πασχαλινό τουρνουά Θεσσαλονίκης, καταβάλλοντας την αντίσταση του ΠΑΟΚ και του Μακεδονικού.

Την επόμενη χρονιά αγωνίστηκε κυρίως στην δεύτερη ομάδα, λόγω της επιστροφής του Δημήτρη Καζαντζή και του Δημήτρη Κέννα στην βασική ενδεκάδα του Άρη. Αγωνίστηκε με τους "κίτρινους" για τελευταία σεζόν το 1953-54, παίζοντας για τελευταία φορά στον αγώνα κατά του ΠΟ Ξηροκρήνης στις 21 Μαρτίου 1954, όταν σκόραρε στο 2-4 υπέρ του Άρη.

## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Παπάς Νίκος | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Πολωνικές προεδρικές εκλογές 2015

**Εκλογή προέδρου** διεξήχθη στην Πολωνία σε 2 γύρους, στις 10 και στις 24 Μαΐου 2015. Στον πρώτο γύρο προηγήθηκε σε ψήφους ο υποψήφιος της αντιπολίτευσης, Αντρέι Ντούντα σε ποσοστό 34,76%, ακολουθούμενος από τον πρόεδρο Μπρόνισλαβ Κομορόφσκι (με 33,77%) και τον ανεξάρτητο Πάβελ Κούκιτς (με 20,80%). Καθώς δεν υπήρχε κάποιος υποψήφιος που να συγκεντρώνει περισσότερο από το 50% των ψήφων, διεξήχθη και δεύτερος γύρος στις 24 Μαΐου ανάμεσα στον Ντούντα και στον Κομορόφσκι, με τον πρώτο να επικρατεί με 51,5% έναντι 48,5% για τον αντίπαλό του. Ήταν οι εκλογές με το πιο οριακό αποτέλεσμα στην πολωνική ιστορία.

## Εκλογικό σύστημα
Ο Πρόεδρος της Πολωνίας εκλέγεται άμεσα από το λαό για πενταετή θητεία, ανανεώσιμη μόνο μία φορά. Σύμφωνα με το σύνταγμα της χώρας, η εκλογή του προέδρου θα πρέπει να γίνεται με απόλυτη πλειοψηφία από τα έγκυρα ψηφοδέλτια. Εάν κανείς υποψήφιος δεν υπερβεί το όριο για την εκλογή του, διεξάγεται και δεύτερος γύρος ανάμεσα στους δύο πρώτους υποψηφίους που έλαβαν τις περισσότερες ψήφους στον 1ο γύρο.

Για τη διεκδίκηση του προεδρικού αξιώματος, οι υποψήφιοι έπρεπε να είναι πολωνοί υπήκοοι, να είναι ηλικίας τουλάχιστον 35 ετών την ημέρα της διεξαγωγής του πρώτου γύρου των εκλογών και να έχουν συλλέξει τουλάχιστον 100.000 υπογραφές από τους ψηφοφόρους.

Ήταν οι πρώτες προεδρικές εκλογές που διενεργήθηκαν έπειτα από τις αλλαγές που ψηφίστηκαν το 2011.

## Πλαίσιο
Συνολικά 23 υποψήφιοι κατέθεσαν αιτήσεις προς την Εθνική Εκλογική Επιτροπή. Μόνο 11 κατέθεσαν τις απαιτούμενες 100.000 υπογραφές για τη στήριξη της υποψηφιότητάς τους πριν λήξει η προθεσμία της 26ης Μαρτίου.

Λίγο πριν τη διεξαγωγή των εκλογών έγιναν 3 τηλεοπτικές συζητήσεις (debate): η πρώτη στις 5 Μαΐου, στο τηλεοπτικό κανάλι TVP 1 με τη συμμετοχή 10 υποψηφίων, όχι όμως και του Κομορόφσκι.
Άλλες 2 συζητήσεις στην τηλεόραση έγιναν λίγο πριν τον 2ο γύρο, η πρώτη στις 17 Μαΐου, και η δεύτερη στις 21 Μαΐου από το TVN. 

## Αποτελέσματα
Ο Ντούντα προηγήθηκε ελαφρά στον πρώτο γύρο των εκλογών στις 10 Μαΐου και οδηγήθηκε μαζί με τον αντίπαλό του στον τελικό γύρο. Ο δεύτερος γύρος διεξήχθη στις 24 Μαΐου και ο Ντούντα εκθρόνισε τον Κομορόφσκι στην πιο οριακή προεδρική εκλογή από τότε που η Πολωνία έγινε δημκρατία. 

## Παραπομπές


## Εξωτερικοί σύνδεσμοι
*Πολωνική Εκλογική Επιτροπή 

2015
Κατηγορία:Εκλογές του 2015
ΚΑΑ Γάνδη (αθλητισμός)

Η **KAA Γάνδη** (ολλανδικά: *KAA Gent*, ) είναι αθλητικός σύλλογος του Βελγίου, με έδρα τη Γάνδη. Εγγεγραμένος με τον stamnummer 1, αποτελεί τον παλαιότερο αθλητικό σύλλογο στο Βέλγιο. Το ποιο δημοφιλές και επιτυχημένο τμήμα του είναι αυτό του ποδοσφαίρου, με την ονομασία ΑΑ Γάνδη (AA Gent).

Η Γάνδη είναι κάτοχος του βελγικού ρεκόρ στα 4 x 400m γυναικών, με χρόνο 3 λεπτά και 43,15 δευτερόλεπτα (αποτελούμενη από τις Ρουθ Βίλεμς, Ανέκε Ματάις, Κάριν Ούπερτς και Μέλανι Μορίλς στις 20 Σεπτεμβρίου του 1992)

## Ιστορία
Το 1891 συγχωνεύθηκε ο γυμναστικός σύλλογος *Société Gymnastique la Gantoise*, ο οποίος ιδρύθηκε το 1864, με το αθλητικό σωματείο *Association Athlétique*, δημιουργώντας ένα νέο αθλητικό σύλλογο με την ονομασία *Association Athlétique la Gantoise*. Οι αθλητικές δραστηριότητες αυτού του συλλόγου περιλάμβαναν γυμναστική, στίβο, πυγμαχία, κρίκετ, ποδηλασία, ξιφασκία, χόκεϊ επί χόρτου, κολύμβηση, υδατοσφαίριση, αντισφαίριση, ενώ από το 1900 και ποδόσφαιρο.

Κατά την 50ή επέτειο του συλλόγου το 1914, προστέθηκε ο τίτλος «Royale», το οποίο είχε ως αποτέλεσμα το ακρωνύμιο «ARAG», το οποίο το 1971 άλλαξε σε «KAAG», έπειτα από τη μεταγραφή της ονομασίας του συλλόγου από τα γαλλικά στα ολλανδικά. Οι πρώτες αθλητικές εκτάσεις του KAAG, που βρίσκονται στην πρώην *Mussenstraat*, είχαν απαλλοτριωθεί για την Παγκόσμια Έκθεση του 1913. Για μερικά χρόνια είχε χρησιμοποιηθεί μία έκταση σε εργοστάσιο πόλης στο *Albert Avenue*. Το 1914 εγκαινιάστηκε το Ότενσταντιον (Ottenstadion) στη *Gentbrugge*, το οποίο διέθετε χόρτο και χρησιμοποιήθηκε από το ποδοσφαιρικό τμήμα.

Το 1983, τα υπόλοιπα αθλητικά τμήματα μετακινήθηκαν σε ένα στάδιο κοντά στο *Blaarmeersen* της Γάνδης, ενώ το ποδοσφαιρικό τμήμα συνέχισε να χρησιμοποιεί το Ότενσταντιον. Το χειμώνα, ο σύλλογος χρησιμοποιούσε επίσης την εσωτερική πίστα σκι της Γάνδης, όσον αφορά τον επαγγελματικό αθλητισμό.

## Τιμητικές διακρίσεις
Η KAAG έχει σημειώσει πολλές επιτυχίες στην μακραίωνη ιστορία της, στα βελγικά διασυλλογικά πρωταθλήματα, ιδίως αυτά των γυναικών.

## Παραπομπές


## Εξωτερικοί σύνδεσμοι
* 
* Gantoise 150

Κατηγορία:Ιδρύσεις αθλητικών συλλόγων το 1864
Κατηγορία:ΚΑΑ Γάνδη
Λακτάμες

Μια **λακτάμη (lactam)** είναι ένα κυκλικό αμίδιο. Ο όρος είναι σύνθετη λέξη (portmanteau) από τις λέξεις *λακτόνη (lactone)* + *[[αμίδια|αμίδιο]]*.

## Ονοματολογία
Τα ελληνικά προθήματα με αλφαβητική σειρά δείχνουν το μέγεθος του δακτυλίου:

* α-λακτάμη (3 άτομα δακτυλίου)
* β-λακτάμη (4 άτομα δακτυλίου)
* γ-λακτάμη (5 άτομα δακτυλίου)
* δ-λακτάμη (6 άτομα δακτυλίου)
* ε-λακτάμη (7 άτομα δακτυλίου)

Αυτή η ονοματολογία από το μέγεθος του δακτυλίου παράγεται από το γεγονός ότι η υδρόλυση α-λακτάμης οδηγεί σε α-αμινοξύ και β-λακτάμης σε β-αμινοξύ, *κλπ*.

## Σύνθεση
Υπάρχουν γενικές συνθετικές μέθοδοι για την οργανική σύνθεση των λακταμών.
* Οι λακτάμες παράγονται από την καταλυόμενη από οξύ αναδιάταξη (rearrangement) των οξιμών (oximes) στην αναδιάταξη Μπέκμαν (Beckmann rearrangement).
* Οι λακτάμες παράγονται από κυκλικές κετόνες και υδραζω(τ)ικό οξύ (hydrazoic acid) στην αντίδραση Σμιντ (Schmidt reaction).
* Οι λακτάμες παράγονται από την κυκλοποίηση των αμινοξέων.
* Οι λακτάμες παράγονται από την ενδομοριακή προσβολή (intramolecular attack) γραμμικών ακυλοπαραγώγων με αντίδραση πυρηνόφιλης απόσπασης.
* Στην **ιωδολακταμοποίηση (iodolactamization)**  ένα ιόν ιμινίου (iminium) αντιδρά με ένα αλογωνιακό ιόν (halonium ion) που σχηματίζεται επιτόπου με αντίδραση ενός αλκενίου με ιώδιο.
700px|Αντίδραση ιωδολακταμοποίησης
* Οι λακτάμες παράγονται από 1,3 διπολική προσθήκη των αλκινίων και νιτρονών (nitrones) στην αντίδραση Κινουγκάσα (Kinugasa), που καταλύεται από χαλκό.
* Η αντίδραση Ντιλς-Άλντερ μεταξύ κυκλοπενταδιένιου και ισοκυανικού χλωροσουλφονυλίου (chlorosulfonyl isocyanate) (CSI) μπορεί να χρησιμοποιηθεί για τη λήψη και β- καθώς και γ-λακτάμης. Σε πιο χαμηλή θερμοκρασία (−78°C), η επικρατεί η β-λακτάμη. Σε βέλτιστες θερμοκρασίες, λαμβάνεται μια πολύ χρήσιμη γ-λακτάμη, γνωστή ως λακτάμη Βινς (Vince Lactam).

## Ταυτομερισμός σε λακτίμη
Η **λακτίμη (Lactim)** είναι μια κυκλική ένωση καρβοξιμιδικού οξέος που χαρακτηρίζεται από έναν ενδοκυκλικό διπλό δεσμό άνθρακα-αζώτου. Σχηματίζεται όταν η λακτάμη υφίσταται ταυτομερισμό.

## Αντιδράσεις
* Οι λακτάμες μπορούν να πολυμεριστούν σε πολυαμίδια.

## Παραπομπές


Κατηγορία:Αμίδια
Αυτόνομη επαρχία Γκόρνο-Μπανταχσάν

Η **Αυτόνομη επαρχία Γκόρνο-Μπανταχσάν** (στα Περσικά:ولایت مختار کوهستان بدخشان/, στα Τατζικικά:Вилояти Мухтори Кӯҳистони Бадахшон) είναι αυτόνομη περιοχή (63.200 τ. χλμ., 220.600 κάτ. το 2009) του Τατζικιστάν, με πρωτεύουσα την πόλη Χορόγκ (Khorug, 28.900 κάτ. το 2002). Συνορεύει στα Α με την Κίνα και στα Ν και Δ με το Αφγανιστάν. Η οικονομία της είναι κυρίως αγροτική, στο ανατολικό της όμως τμήμα είναι ανεπτυγμένη και η κτηνοτροφία. Στην περιοχή υπάρχουν μικροί υδροηλεκτρικοί σταθμοί. Στο Γ.Μ. υπάρχουν ορυχεία χρυσού, ημιπολύτιμων λίθων, αμιάντου κ.ά. Στην πρωτεύουσα λειτουργεί βιολογικό ινστιτούτο της Ακαδημίας Επιστημών του Τατζικιστάν.  Οι ανασκαφές έχουν φέρει στο φως ερείπια μεγάλων οχυρών των πρώτων χριστιανικών αιώνων. Σε τάφους βρέθηκαν μπρούντζινα γυναικεία κοσμήματα και λαβές μαχαιριών με παραστάσεις αλόγων και τράγων. Στην περιοχή είναι ανεπτυγμένη η λαϊκή βιοτεχνία ξυλόγλυπτων μικροαντικειμένων και πλεκτών καλτσών με πολύχρωμα γεωμετρικά σχέδια. Η αυτονομία της χρονολογείται από τον Ιανουάριο του 1925.

## Παραπομπές


## Εξωτερικοί σύνδεσμοι
*Μπανταχσάν

Γκορνο-Μπανταχσαν
Παραδοσιακή ενδυμασία Καστοριάς

Ως **παραδοσιακή ενδυμασία της [[Καστοριά]]ς** αναφέρεται ο τρόπος ένδυσης που καθιερώθηκε κατά τους παλαιότερους αιώνες στην πόλη της Δυτικής Μακεδονίας και διατηρήθηκε μέχρι τις αρχές του εικοστού αιώνα.

## Ανδρική ενδυμασία
Η ανδρική παραδοσιακή ενδυμασία περιλαμβάνει το λευκό πουκάμισο, το βαμβακερό ή μεταξωτό *αντερί* (μακρύς κατακόρυφα ανοικτός ή σταυρωτός επενδύτης), τον *κοντέ* (γιλέκο κατασκευασμένο από μαύρο ύφασμα), τον *[[τζουμπές|τζουμπέ]]* κατά τη χειμερινή περίοδο, το ζωνάρι (εξάρτημα κυρίως των ευκατάστατων τάξεων) αλλά και από το φέσι που ήταν φτιαγμένο από τσόχα και ήταν βυσσινί χρώματος με μια μαύρη φούντα στην κορυφή του.

thumb|left|200px|Αστή της Καστοριάς στις αρχές του 20ου αι.

## Γυναικεία ενδυμασία
Η γυναικεία φορεσιά της Καστοριάς χαρακτηρίζεται ως αστικού τύπου. Αποτελείται από πουκάμισο ανοικτού χρώματος πλαισιωμένο με δαντέλες, από μακρύ και φαρδύ φόρεμα, από το *μπαμπουκλί* (εσωτερικό φόρεμα, το οποίο χρησιμοποιούσαν οι γυναίκες των ευκατάστατων τάξεων, έτσι ώστε να φουσκώνει περισσότερο το εξωτερικό φόρεμα), το κοντέσι, τη ζώνη, τον τζουμπέ για τους χειμερινούς μήνες και το φέσι. Για τον στολισμό χρησιμοποιούνταν δύο ή τρεις σειρές από νομίσματα (φλουριά) που τοποθετούνταν στο στήθος της γυναίκας και αποτελούσαν απαραίτητο εξάρτημα της γιορτινής ενδυμασίας.

## Παραπομπές


Κατηγορία:Ελληνικές φορεσιές
Κατηγορία:Καστοριά
NRK1

Το **NRK1** είναι  κύριο τηλεοπτικό κανάλι του Νορβηγικού Ραδιοφωνικού και τηλεοπτικού ιδρύματος(NRK). Η δοκιμή των πρώτων εκπομπών ξεκίνησε στις 12 Ιανουαρίου του 1954.Οι δοκιμές τελείωσαν στις 13 Απριλίου του 1958 και η κανονική ροή  ξεκίνησε στις 20 Αυγούστου του 1960. Είναι το παλαιότερο και μεγαλύτερο τηλεοπτικό κανάλι της Νορβηγίας. Προηγουμένως ήταν γνωστή ως απλά *ΝRK,ε*νώ σήμερα το κανάλι είναι γνωστό ως **NRK1**, για να ξεχωρίσει από το άλλο κανάλι το NRK2, το οποίο άρχισε να εκπέμπει το 1996.

Εκτός από τις δικές του παραγωγές και τις ταινίες του, το κανάλι μεταδίδει επίσης ένα σημαντικό μέρος του σε αγγλικά προγράμματα.

Το 2010, NRK HD ξεκίνησε, να μεταδίδει σε εικόνα υψηλής ανάλυσης,720p.Το NRK HD ορίστηκε να πραγματοποιήσει την πρώτη επίσημη μεταδόση από τους Ολυμπιακούς Αγώνες του Βανκούβερ ξεκινώντας απο την τελετή έναρξης το 2010, αλλά η πρώτη μετάδοση σε HD στην πραγματικότητα ήταν το  Super Bowl XLIV, στις 7 Φεβρουαρίου του 2010.

## Επίσημη ιστοσελίδα
* 

Κατηγορία:Τηλεόραση στη Νορβηγία
Σκραπ

Με τον όρο **σκραπ** εννοούνται ανακυκλώσιμα υλικά, απόβλητα της βιομηχανικής παραγωγής και της κατανάλωσης, όπως τμήματα αυτοκινήτων, αεροσκαφών (σχετικά νέα έννοια), οικοδομικά υλικά κ.ά. Αντίθετα από τα απορρίμματα, το σκραπ έχει οικονομική αξία, ειδικά μεταλλικά και άλλα μη μεταλικά υλικά που μπορούν να ανακυκλωθούν. Η λέξη προέρχεται από την αρχαία σκανδιναβική γλώσσα [*skrapa*] και η πρώτη γνωστή χρήση της μαρτυρείται στον 14ο αι.

Αναφέρονται δύο τύποι σκραπ, το *νέο* και το *παλαιό*. Το νέο είναι αποτέλεσμα βιομηχανικών διεργασιών και επιστρέφει στη διαδικασία παραγωγής μέσω της ανακύκλωσης. Το παλαιό σκραπ προέρχεται από το τέλος του κύκλου ζωής βιομηχανικών και βιοτεχνικών προϊόντων και αποτελεί συνήθως τμήμα κραμάτων, πλαστικών και άλλων υλικών, που χρειάζονται επεξεργασία για την ανάκτηση των ανακυκλώσιμων υλικών.

Η περισυλλογή σκραπ στο παγκόσμιο πλαίσιο και κυρίως στις μεγάλες πόλεις γίνεται επισήμως από εταιρείες περισυλλογής και διαλογής. Σε ό,τι αφορά στο εθνικό πλαίσιο ανεπισήμως αποτελεί τμήμα παραεμπορίου με μεγάλο ετήσιο τζίρο.  

## Παραπομπές σημειώσεις


## Εξωτερικοί σύνδεσμοι

* στο Curlie
*OSHA Guidelines for Recyling Scrap Metal
*How to make money recycling scrap metal
*

Κατηγορία:Διαχείριση απορριμμάτων
Κατηγορία:Ανακύκλωση
NRK3

Το **NRK3** είναι το τελευταίο ψηφιακό τηλεοπτικό κανάλι απο τα τρία κανάλια της NRK που απευθύνεται στους νέους και νεαρούς ενήλικες.

Ξεκίνησε στις 3 Σεπτεμβρίου του 2007, και βγήκε στον αέρα από τις 19.30 κάθε βράδυ.Τα χαρακτηριστικά του καναλιού, είναι παρόμοια με τα βρετανικά και αμερικανικά Show όπως το *Sugar Rush*, το *Heroes*,το *Third Watch*, το *The Daily Show*, το *True Blood*,το *Top Gear* και το *Primeval*, καθώς και Νορβηγικές και σκανδιναβικές  παραγωγές όπως το Topp 20, και το  Det beste FRA Apen Post. Επιπλέον, το κανάλι πρόσφατα άρχισε να εκπέμπει πάρα πολύ δημοφιλές αυστραλιανές σαπουνόπερες. Αργά το βράδυ, συνήθως μετά τα μεσάνυχτα, το NRK3 ματαδίδει το διαδραστικό πρόγραμμα **Svisj**.

NRK3 μοιράζεται συχνότητα με NRK Super, τηλεοπτικό κανάλι για παιδιά που ξεκίνησε την 1η Δεκεμβρίου του 2007.

## Επίσημη ιστοσελίδα
* 

Κατηγορία:Τηλεόραση στη Νορβηγία
Φορεσιά της Σκοπέλου

Η **φορεσιά της Σκοπέλου** ή **φουστάνα** είναι η γυναικεία τοπική ενδυμασία που φορέθηκε κατά τα παλιότερα χρόνια στο νησί των Σποράδων. 

Η συγκεκριμένη γυναικεία ενδυμασία, σε αντίθεση με την αντίστοιχη ανδρική που χαρακτηρίζεται ως αρκετά απλή, διακρίνεται για τη σημαντική της ποικιλία.

## Η νυφική ή γιορτινή φορεσιά
Η φορεσιά αυτή έχει αρκετές δυτικές επιδράσεις  οι οποίες οφείλονται στις επαφές που είχε το νησί με τον έξω κόσμο, χάρη στο γεγονός πως ο ανδρικός πληθυσμός ασχολιόταν κατά κύριο λόγο με τη ναυτιλία. 

Η νυφική ή γιορτινή φορεσιά (*νυφικός μόρκος*, *στόφα* ή *βόλτα*)  χαρακτηρίζεται ως εντυπωσιακή και επιβλητική με κύρια γνωρίσματα τον πλούτο του υλικού και την έντονη αντίθεση των πολύχρωμων κεντημάτων και της μαύρης επιφάνειας. Άλλα μέρη της φορεσιάς είναι η εσωτερική λευκή βαμβακερή φανέλα, το επίσης λευκό μεταξωτό λευκό πουκάμισο και τα τέσσερα μεσοφόρια που δημιουργούν ένα ογκώδες σύνολο. Εξωτερικά, κύρια μέρη της φορεσιάς είναι η πολύπτυχη φουστάνα από μαύρο μεταξένιο ύφασμα, τα πολύχρωμα μεταξωτά κεντήματα καθώς και το γιλέκο. Ο στολισμός του κεφαλιού αποτελείται από ένα δικτυωτό πλέγμα φτιαγμένο από μαύρο μετάξι, το καβούκι (εξάρτημα του κεφαλόδεσμου), το καπιτσέλι ή καπτσέλι, τη χρυσοκέντητη σάλπα (στολίδι) και το μαντήλι.

## Η μαύρη βόλτα
Οι ηλικιωμένες γυναίκες του νησιού και οι χήρες, κατά τους γάμους και τις υπόλοιπες εκδηλώσεις συνήθιζαν να φορούσαν τη μαύρη φορεσιά, τη λεγόμενη μαύρη βόλτα ή μαύρο κολοβόλι και μαύρο πανωφόρι.

## Οι καθημερινές φορεσιές

* Η καθημερινή φορεσιά ήταν η λεγόμενη "φουστάνα".
* Εντός του σπιτιού, οι γυναίκες χρησιμοποιούσαν τη φορεσιά *γεράνια*. 
* Στο χωριό της Γλώσσας υπήρχαν άλλες δύο καθημερινές φορεσιές με τις ονομασίες *τσίτια* και *φούντωμα*.

## Συλλογή φωτογραφιών



Αρχείο:SKOPELOS1.jpg
Αρχείο:Skopelos' costume.jpg


## Παραπομπές

Κατηγορία:Ελληνικές φορεσιές
Κατηγορία:Σποράδες
Κατηγορία:Σκόπελος
Πολυαμίδιο

Ένα **πολυαμίδιο (polyamide)** είναι ένα μακρομόριο με επαναλαμβανόμενες μονάδες (repeating units) συνδεμένες με αμιδικούς δεσμούς.  Τα πολυαμίδια υπάρχουν και φυσικά και τεχνητά. Παραδείγματα φυσικά εμφανιζόμενων πολυαμιδίων είναι οι πρωτεΐνες, όπως το μαλλί και το μετάξι. Τεχνητά κατασκευασμένα πολυαμίδια μπορούν να παραχθούν μέσω πολυμερισμού σταδιακής ανάπτυξης (step-growth polymerization) ή σύνθεσης στερεής φάσης (solid-phase synthesis) δίνοντας υλικά όπως το νάιλον, αραμίδια και πολυασπαρτικό νάτριο (sodium poly(aspartate)). Τα συνθετικά πολυαμίδια χρησιμοποιούνται συνήθως σε υφάσματα, σε εφαρμογές οχημάτων, σε χαλιά και αθλητική ένδυση λόγω της μεγάλης τους αντοχής και ισχύος. Η βιομηχανία μεταφορών είναι ο μεγαλύτερος καταναλωτής, χρησιμοποιώντας το 35% της κατανάλωσης πολυαμιδίου (PA).

## Ταξινόμηση
Τα πολυμερή των αμινοξέων είναι γνωστά ως πολυπεπτίδια ή πρωτεΐνες.

Σύμφωνα με τη σύνθεση της κύριας τους αλυσίδας, τα συνθετικά πολυαμίδια ταξινομούνται ως εξής:

Όλα τα πολυαμίδια παρασκευάζονται από τον σχηματισμό ενός αμιδίου που συνδέει δύο μόρια μονομερών μαζί. Τα μονομερή μπορεί να είναι τα ίδια αμίδια (συνήθως με τη μορφή μιας κυκλικής λακτάμης όπως η καπρολακτάμη), τα α,ω-αμινοξέα ή ένα στοιχειομετρικό μείγμα μιας διαμίνης και ενός διοξέος. Και τα δύο αυτά είδη πρόδρομων ουσιών δίνουν ένα ομοπολυμερές. Τα πολυαμίδια συμπολυμερίζονται εύκολα και συνεπώς είναι δυνατά πολλά μείγματα μονομερών που μπορούν με τη σειρά τους να οδηγήσουν σε πολλά συμπολυμερή. Επιπλέον πολλά πολυμερή νάιλον είναι αναμείξιμα μεταξύ τους επιτρέποντας τη δημιουργία μειγμάτων.

## Η χημεία του πολυμερισμού

Στους ζωντανούς οργανισμούς,  τα αμινοξέα συμπυκνώνονται μεταξύ τους από ένα ένζυμο για να σχηματίσουν αμιδικές ομάδες (γνωστές ως πεπτίδια). Τα τελικά πολυμερή είναι γνωστά ως πολυπεπτίδια ή πρωτεΐνες.

Για τη βιομηχανική παραγωγή συνθετικών πολυαμιδίων με τουλάχιστον ένα αλειφατικό  μονομερές ("πολυμερή νάιλον"), ο δεσμός αμιδίου παράγεται από την αντίδραση συμπύκνωσης μιας αμινομάδας και μιας καρβοξυλικής ομάδας. Το νερό αφαιρείται. Για πλήρως αρωματικά πολυαμίδια ή 'αραμίδια' π.χ. Kevlar , χρησιμοποιείται ως μονομερές το ακυλοχλωρίδιο. Η αντίδραση πολυμερισμού με την αμινομάδα αφαιρεί το υδροχλώριο. Η οδός του ακυλοχλωριδίου μπορεί να χρησιμοποιηθεί ως εργαστηριακή σύνθεση για την αποφυγή θέρμανσης και τη λήψη μιας σχεδόν στιγμιαίας αντίδρασης.

Η αμινομάδα και η καρβοξυλομάδα μπορεί να είναι στο ίδιο μονομερές, ή το πολυμερές μπορεί να αποτελείται από δύο διαφορετικά μονομερή, ένα με δύο αμινομάδες και το άλλο με δύο καρβοξυλικά οξέα ή ομάδες ακετυλοχλωριδίου.

Τα αμινοξέα μπορούν να ληφθούν ως παραδείγματα μοναδικού μονομερούς (αν παραβλεφθεί η διαφορά μεταξύ αλκυλίων) που αντιδρούν με ταυτόσημα μόρια για να σχηματίσουν ένα πολυαμίδιο:

Το αραμίδιο (παρακάτω εικόνα) παρασκευάζεται από δύο διαφορετικά μονομερή που εναλλάσσονται συνεχώς για να σχηματίσουν το πολυμερές που είναι αρωματικό πολυαμίδιο:

## Παραπομπές


## Βιβλιογραφία
* Kohan, Melvin I. (1995). Nylon Plastics Handbook. Hanser/Gardner Publications. ISBN 9781569901892

Κατηγορία:Πολυμερή
Κατηγορία:Διηλεκτρικά
HRT

[thumb|Τα Γραφεία της Κροατικής Ραδιοτηλεόρασης στο [Ζάγκρεμπ]]
Η δημόσια κρατική τηλεοπτική και ραδιοφωνική εταιρεία της Κροατίας **HRT** ,(κροατικά: *Hrvatska radiotelevizija*, HRT) είναι μια κροατική εταιρεία της δημόσιας ραδιοτηλεόρασης. Λειτουργεί αρκετά ραδιοφωνικά και τηλεοπτικά κανάλια.Το 2011, περισσότερο από το 80% των εσόδων της HRT ήρθε από τα τέλη που έπρεπε να πληρώσουν οι Κροάτες, με κάθε νοικοκυριό στην Κροατία να υποχρεούται να πληρώσει 79 HRK (10 €) ανά μήνα για την δημόσια τηλεόραση, ενώ το υπόλοιπο καλύβεται από τη διαφήμιση (η οποία περιορίζεται από το νόμο).

## Τηλεόραση και Ραδιόφωνο
### Τηλεόραση
* HRT1 - Το πρώτο τηλεοπτικό κανάλι. Μεταδίδει ειδήσεις απο τον κόσμο.
* HRT2 - Το δεύτερο τηλεοπτικό κανάλι.
* HRT3
* HRT4

### Ραδιόφωνο
* HR1 - Ο κύριος σταθμς σε εθνικό επίπεδο, κυρίως σοβαρά θέματα ραδιοτηλεόρασης προγραμματισμού, ειδήσεις κάθε ώρα με παλιά και τοπική ποπ μουσική.
* HR2 - Μεταδίδει κυρίως ψυχαγωγικά προγράμματα, συμπεριλαμβανομένων λαϊκή μουσική και με ειδήσεις.
* HR3 - Μεταδίδει μουσική παλιά και σύγχρονη.

## Παραπομπές


## Εξωτερικοί σύνδεσμοι
* 
* 

Κατηγορία:Τηλεόραση στην Κροατία
Κατηγορία:Μέλη της Euranet
Κατηγορία:Επιχειρήσεις Μέσων Μαζικής Ενημέρωσης
HRT1

Το κανάλι **HRT 1** (HTV 1, "Prvi program") είναι ένα κροατικό δημόσιο  τηλεοπτικό κανάλι λειτουργεί με την επίβλεψη της HRT. Περιλαμβάνει πλούσιο line-up,όλα τα είδη διασκέδασης και ψυχαγωγίας (ντοκιμαντέρ, η ιστορία, το σχολείο, ειδήσεις, τηλεοπτικές σειρές, ταινίες, talk-shows).

## Επίσημη ιστοσελίδα
* 

Κατηγορία:Τηλεόραση στην Κροατία
HRT2

Το **HRT2** (HTV 2, "Drugi program") είναι το δεύτερο τηλεοπτικό κανάλι της HRT. Το κανάλι εστιάζει σε ψυχαγωγικές εκπομπές αλλά μεταδίδει και άλλα προγράμματα όπως ειδήσεις και ντοκιμαντέρ. Επίσης είναι διαθέσιμο δορυφορικά απο τον δορυφόρο Eutelsat 16A (10.721 GHz).

## Επίσημη ιστοσελίδα
*

Κατηγορία:Τηλεόραση στην Κροατία
HRT3

Το κανάλι **HRT3** (HTV 3, *Treći program*) είναι το τρίτο τηλεοπτικό δημόσιο κανάλι της κροατικής εταιρίας HRT, που είναι ο δημόσιος ραδιοτηλεοπτικός φορέας της χώρας. Το κανάλι έχει εκπαιδευτικό χαρακτήρα και στοχεύει στα παιδιά και στους εφήβους, με τα διαδραστικά προγράμματα που διαθέτει. Το κανάλι μεταδίδεται μόνο δορυφορικά από τον Eutelsat 16A στην συχνότητα 10,721 GHz Η 27,500.

## Επίσημη ιστοσελίδα
*

Κατηγορία:Τηλεόραση στην Κροατία
HRT4

Το **HRT4** (HTV 4, *"Četvrti program"*) είναι το τέταρτο κανάλι της HRT, της δημόσιας τηλεόρασης της Κροατίας. Το κανάλι μεταδίδει προγράμματα με ειδήσεις και διάφορα καθημερινά θέματα. Το κανάλι είναι διαθέσιμο δορυφορικά απο τον δορυφόρο Eutelsat16A στην συχνότητα 10,721 GHz Η 27,500.

## Επίσημη ιστοσελίδα
* 

Κατηγορία:Τηλεόραση στην Κροατία
San Marino RTV

Το κανάλι **San Marino RTV** είναι το κύριο κανάλι για τους πολίτες του Αγιού Μαρίνου.Το κανάλι έχει δικο του πρόγραμμα ενώ κάποιες φορές συνεργάζεται και με το RAI.Είναι επίσης ένα απο τα μέλη της Ευρωπαϊκής Ραδιοτηλεοπτικής Ένωσης.Επίσης το κανάλι είναι υπεύθυνο για την Συμμετοχή του Αγίου Μαρίνου στη Eurovision,αφού επιλέγει τον καλλιτέχνη που θα εκπροσωπήσει τον Άγιο Μαρίνο στον διαγωνισμό. 

## Εξωτερικοί σύνδεσμοι
* 

Κατηγορία:Τηλεόραση στον Άγιο Μαρίνο
Γρηγοριάδης

Το ελληνικό επώνυμο **Γρηγοριάδης**, που ετυμολογικά σημαίνει «απόγονος του Γρηγορίου», μπορεί να αναφέρεται σε κάποιο από τα εξής πρόσωπα:

* Αβραάμ Γρηγοριάδης (1886-1945), δικηγόρος και βουλευτής
* Αθανάσιος Γρηγοριάδης ή Παπαφωτόπουλος (1793-1871), αγωνιστής και πολιτικός στην Επανάσταση του 1821
* Άρης Γρηγοριάδης (γενν. 1985), κολυμβητής
* Γεώργιος Γρηγοριάδης ή Παπαφωτόπουλος (1795-1858), αγωνιστής στην Επανάσταση του 1821 και πολιτικός της νεοσύστατης Ελλάδας
* Γρηγόριος Γρηγοριάδης ή Παπαφωτόπουλος (θάν. 1819), πρόκριτος της Πελοποννήσου 
* Θεόδωρος Γρηγοριάδης (γενν. 1956), συγγραφέας
* Ιωάννης Γρηγοριάδης, αγωνιστής στην Επανάσταση του 1821
*Μιχαήλ Γρηγοριάδης (1841-;), Ηγεμόνας της Σάμου
* Νεόκοσμος Γρηγοριάδης (1879-1967), υποστράτηγος και πολιτικός
* Νικόλαος Γρηγοριάδης (1915-2002), βουλευτής και υπουργός Εμπορίου
* Νίκος Γρηγοριάδης (1931-2012), ποιητής
* Παύλος Γρηγοριάδης (1938-2007), ποδοσφαιριστής και προπονητής
* Σόλων Ζέφυρος Γρηγοριάδης (1912-1994), δημοσιογράφος, πολιτικός και συγγραφέας

## Δείτε επίσης
* Γρηγοριάδου
Ericsson Globe

Το **Στάδιο Γκλόμπεν** (**Ericsson Globe**, αρχικά γνωστό ως **Stockholm Globe Arena**) είναι ένας κλειστός χώρος για αγώνες και συναυλίες στη Σουηδία. Βρίσκεται στην περιοχή *Johanneshov* της Στοκχόλμης (Stockholm Globe City). Η Ericsson Globe είναι μέχρι και σήμερα το μεγαλύτερο ημισφαιρικό κτίριο στον κόσμο και χρειάστηκαν δυόμισι χρόνια για να κατασκευαστεί. Διαμορφωμένο σαν μια τεράστια λευκή μπάλα, έχει διάμετρο 110 μέτρα (361 πόδια) και εσωτερικό ύψος 85 μέτρα (279 πόδια). Ο όγκος του κτιρίου είναι 605.000 κυβικά μέτρα (21.188.800 κυβικά πόδια). Έχει χωρητικότητα 16.000 θεατών για παραστάσεις και συναυλίες, και 13.850 για το χόκεϊ επί πάγου. Το σχήμα του κλειστού σταδίου αντιπροσωπεύει τον ήλιο στη Σουηδία γιατί έχουν τη μεγαλύτερη κλίμακα στον κόσμο του Ηλιακού Συστήματος. Στις 2 Φεβρουαρίου του 2009, τα δικαιώματα ονομασίας της Globe Arena της Στοκχόλμης επίσημα αποκτήθηκε από τη σουηδική εταιρεία τηλεπικοινωνιών Ericsson, και έγινε γνωστή ως η Ericsson Globe.

## Ένοικοι
Το στάδιο χρησιμοποιείται συχνά, κατά κύριο λόγο για αγώνες χόκεϊ επί πάγου, και είναι η πρώην έδρα της AIK, της Τζουργκάρντεν, και της Χάμαρμπι. Άνοιξε το 1989 και τα καθίσματα (από το 2005) είναι στον αριθμό 13.850 για αγώνες χόκεϊ επί πάγου, αλλά χρησιμοποιείται επίσης για μουσικές παραστάσεις, καθώς και άλλα αθλήματα εκτός από το χόκεϊ επί πάγου, για παράδειγμα, για ποδόσφαιρο Σάλας (ποδόσφαιρο σε κλειστό χώρο). Ο ιδιοκτήτης είναι ηFCA Fastigheter. Η τρίτη ομάδα που αναγκάστηκε να παίξει ένα παιχνίδι για το πρωτάθλημα σε αυτό το γήπεδο ήταν η Huddinge IK.(τρία εντός έδρας παιχνίδια εκεί, όλα το 1993), και από τη Χάμαρμπι (20 εγχώρια παιχνίδια στο Στάδιο Γκλόμπεν) και η AC Camelen (ένα παιχνίδι το 1998, σε πρωτάθλημα έκτης κατηγορίας, με 92 θεατές). Το πρώτο διεθνές παιχνίδι που παίχτηκε στο στάδιο Γκλόμπεν ήταν μεταξύ της Χάμαρμπι (Σουηδία) και η Jokerit (Φινλανδία),μερικές εβδομάδες πριν από το μεγάλο επίσημο άνοιγμα, αν και οι παίκτες ήταν μόλις 12 ετών. Το παιχνίδι ήταν ενας φιλικός αγώνας. Η αρένα φιλοξένησε τον τελικό του 45ου Διαγωνισμόυ Τραγουδιού της Eurovision το 2000. Επίσης, φιλοξένησε τους 2 ημιτελικούς και τον τελικό του 61ου Διαγωνισμόυ Τραγουδιού της Eurovision το 2016, που ήταν μια παραγωγή της Sveriges Television.

## Έργα
thumb|left|Ένα μικρό σπίτι τοποθετήθηκε στην οροφή του σταδίου Γκλόμπεν.
Ένα μικρό σπίτι από αλουμίνιο, με μέγεθος 12 τετραγωνικά μέτρα (130 τετραγωνικά πόδια), τοποθετήθηκε στην οροφή του σταδίου στις 26 Μαΐου 2009. Η πρόθεση του καλλιτέχνη είναι να παρουσιάσει δύο σημαντικά σύμβολα για τη Σουηδία: την υψηλή τεχνολογία του σταδίου Globe και το παραδοσιακό στοιχείο, σαν ένα απλό εξοχικό σπίτι στην ύπαιθρο Falu με κόκκινες γωνίες, βαμμένο σε λευκό χρώμα. Το σπίτι αυτό είχε τοποθετηθεί σε κάποια απόσταση από την κορυφαία θέση του κόσμου. Ο καλλιτέχνης με αυτό τον τρόπο θέλει να καταφέρει τελικά να τοποθετήσει κάτι παρόμοιο στη Σελήνη. Το σπίτι παρέμεινε μέχρι τον Οκτώβριο του 2009.

## Παραπομπές


## Εξωτερικοί σύνδεσμοι
* 

Κατηγορία:Αίθουσες συναυλιών στη Σουηδία
Κατηγορία:Γήπεδα χόκεϊ επί πάγου στη Σουηδία
Saab Arena

Η **Saab Arena** είναι ένας κλειστός χώρος στη Σουηδία και χρησιμοποιείται για αθλητικές διοργανώσεις και συναυλίες. Το γήπεδο λεγόταν από το 2004 μέχρι το 2014, (**Cloetta Center)**. Άνοιξε το 2004 και η μέγιστη χωρητικότητα του είναι 8.500 θεατές σε αθλητικές διοργανώσεις ενώ σε συναυλίες μπορεί να φτάσει μέχρι τις 11.500 θεατές. Το γήπεδο ανήκει στην αθλητική ομάδα Linköpings HC, που το χρησιμοποιεί για χόκεϊ επί πάγου. Η αρένα έχει επίσης φιλοξενήσει τους ημιτελικούς του Melodifestivalen (μουσική εκδήλωση που στέλνει τον νικητή να αντιπροσωπεύσει τη Σουηδία στην Eurovision, το 2005, το 2008 και το 2011.

## Eurovision 2016
Στις 1 Ιουνίου του 2015 ανακοινώθηκε ότι θα είναι μια από τις υποψήφιες αρένες που θα φιλοξενήσουν τον διαγωνισμό της Eurovision 2016

## Παραπομπές


## Εξωτερικοί σύνδεσμοι
* 

Κατηγορία:Αίθουσες συναυλιών στη Σουηδία
Κατηγορία:Γήπεδα χόκεϊ επί πάγου στη Σουηδία
Αιθιοπικές βουλευτικές εκλογές 2015

**Γενικές εκλογές** διεξήχθησαν στην **[[Αιθιοπία]]** στις 24 Μαΐου 2015. Το αποτέλεσμα των εκλογών ήταν η νίκη του κυβερνώντος κόμματος (Επαναστατικό Δημοκρατικό Μέτωπο του Αιθιοπικού Λαού ή EPRDF) και των προσκείμενων σε αυτό κομμάτων, με σαρωτική πλειοψηφία. Η αντιπολίτευση, που, σύμφωνα με τα πρώτα αποτελέσματα δεν κέρδισε ούτε μία έδρα στις εκλογές, κατήγγειλε νοθεία και καταστολή των διαφωνούντων από την κυβέρνηση.  Ήταν οι πρώτες εκλογές μετά το θάνατο, το 2012, του πρωθυπουργού Μέλες Ζενάουι. Τα τελικά αποτελέσματα ανακοινώνονται στις 22 Ιουνίου.

## Εκλογικό σύστημα
Τα 547 μέλη της Βουλής των Αντιπροσώπων εξελέγησαν σε μονοεδρικές εκλογικές περιφέρειες με τη χρήση του συστήματος «ο νικητής τα παίρνει όλα» (*first-past-the-post*).

## Πλαίσιο
Συνολικά 1.828 υποψήφιοι διεκδίκησαν τις 547 έδρες, από τους οποίους οι 9 ήσαν ανεξάρτητοι και οι υπόλοιποι εκπροσώπησαν 44 κόμματα. Επί συνόλου 1.828 υποψηφίων, οι 1.527 ήταν άνδρες και οι 801 γυναίκες. Η συμμετοχή στις εκλογές διαμορφώθηκε στο 90%, ενώ οι εγγεγραμμένοι ψηφοφόροι στους εκλογικούς καταλόγους ήταν 36,8 εκατομμύρια. 
Οι ΗΠΑ κατήγγειλαν ότι εμποδίστηκαν από το να στείλουν εκλογικούς παρατηρητές. Σύμφωνα με τους εκλογικούς παρατηρητές από την Αφρικανική Ένωση (τους μόνους που επόπτευσαν την εκλογική διαδικασία), η διαδικασία των εκλογών ήταν «ήρεμη και ειρηνική», ενώ οι εκλογές ήταν επιπρόσθετα «αξιόπιστες, με τους χαρακτηρισμούς «ελεύθερες και δίκαιες» να απουσιάζουν από την αξιολόγησή τους. Επιπλέον, έγινε γνωστό ότι 2 παρατηρητές από την αντιπολίτευση σκοτώθηκαν από δυνάμεις προσκείμενες στο κυβερνών κόμμα στα νότια της χώρας.

## Αποτελέσματα
Σύμφωνα με τα προσωρινά αποτελέσματα, που ανακοινώθηκαν στα τέλη Μαΐου, το κυβερνών Επαναστατικό Δημοκρατικό Μέτωπο του Αιθιοπικού Λαού (EPRDF) και τα αδελφά του κόμματα κατέλαβαν τις 442 έδρες από τις συνολικά 547 του κοινοβουλίου, με την αντιπολίτευση να μένει εκτός κοινοβουλίου. Τα τελικά αποτελέσματα ανακοινώθηκαν στις 22 Ιουνίου.

### Οίκος των Αντιπροσώπων του Λαού

## Παραπομπές


2015
Κατηγορία:Εκλογές του 2015